龐會

龐會，南安狟道人，係三國時曹魏嘅將領，係曹魏名將龐德嘅仔。佢同佢老豆一樣咁勇烈，有佢老豆嘅風采。龐會做官到中尉將軍，封爵列侯。

219年，佢老豆龐德喺樊城之戰中畀關羽殺咗，因爲老豆嘅功勞，龐會封得爵位關內侯。

257年，諸葛誕造反，當時龐會係平寇將軍、臨渭亭侯，佢無參加到叛亂，反而同路蕃一齊鎮壓咗諸葛誕，因爲呢啲功績，加爵爲鄉侯。

263年，鍾會統軍攻滅蜀漢，龐會係鍾會嘅部下。佢受命鍾會，同胡烈、田續一齊攻陷綿竹，然後追擊姜維。據王隱《蜀記》，攻破蜀漢後，龐會爲父尋仇，將關羽嘅家族滅門。而且仲將佢老豆嘅屍首搬返去鄴城度安葬，條屍重好似生前噉。但對於後者，裴松之攷據話，龐德死喺樊城，魏文帝即位後就派人去掃墓，所以屍首唔應該喺蜀漢，所以安葬呢件事可能係假嘅。

參攷資料 

類:甘肅人
類:三國人